Nóg 'n baba in vullissak gevind | Maroela Media
Santi Steinmann, woordvoerder van Netcare 911, het gesê werkers wat vullis verwyder, het die baba in 'n sak gevind terwyl hulle in Joe Slovoweg besig was. Die babaseuntjie was reeds dood toe paramedici by die toneel opgedaag het.
"Lede van die Johannesburgse metropolisie en die polisie was ook op die toneel. Die omstandighede rondom die voorval sal deur die polisie ondersoek word," het Steinmann gesê.
Hierdie voorval volg enkele weke nadat 'n dag oue babaseuntjie lewend in 'n vullissak in 'n minibustaxi in Yeoville, naby Berea, gevind is. Nadene Crowder-Grabham, algemene bestuurder van Door of Hope Children's Mission, 'n organisasie wat na weggooibabas omsien, het destyds aan Maroela Media gesê daar word gereeld babas of liggame van pasgebore babas in ongewenste omstandighede gevind.
Op 6 Junie is 'n pasgebore babadogtertjie in 'n puttoilet in KwaZulu-Natal gevind en twee dae later is die liggaam van 'n baba in 'n asblik in Potchefstroom in Noordwes gevind.
Dis jammer die ma's neem nie ook die babas se reg om te lewe in ag nie. Dan het hulle die GROOTSTE monde oor menseregte!!! Beskou hulle nie hulle babas as mense nie?